AURORAN KOTI JA KOULU RY PÖYTÄKIRJA

 22.03.2016

HALLITUKSEN KOKOUS

Aika Tiistai 22.03.2016 klo 18.05-19.30

Paikka Auroran koulu

Läsnä Tommi Utriainen

 Lea Andersen

 Jonna Ruoho

 Noora Forssell

 Hanna Koivunen

 Hanna Johansson

 Ulla Hämäläinen (opettajajäsen)

 Katja Maidell

 Samuel Rinnetmäki

KÄSITELTÄVÄT ASIAT

1. Kokouksen avaus ja päätösvaltaisuus

Puheenjohtaja Tommi Utriainen avasi kokouksen klo 18.05 ja todettiin, että kokous on päätösvaltainen.

2. Sihteerin valinta

 Kokouksen sihteeriksi valittiin Lea Andersen.

3. Läsnäolijoiden esittely

 Ei tarvetta

4. Uudet jäsenet

 Samuel Rinnetmäki 1 C

 Reia Suominen 1 A

 Hanna Seppälä 2 C

5. Edellisen kokouksen pöytäkirja

 Edellisen kokouksen pöytäkirja tarkistettu ja hyväksytty.

6. Aurora päivän palaute ja kokemukset

 Mönkijäajelu oli tosi kiva uusi piste. Onnenpyörä toimi hyvin, palkinnot riittivät ja tuotto oli todella hyvä. Kokopäivän tuotto oli hyvä. Kahvilaan ensi vuonna tarvitaan mukaan uusi ykkösluokka. Unisef-kävelyyn toiveena juottopiste hölkkääjille ja aika voisi olla pidempi (tunti menee nopeasti). Ilmaispisteet olivat suosittuja (mm. lego-piste ja robottipiste). Ensi vuonna voisi olla musiikkia/bändejä/teatteria/maalaisprojekti yms. kulttuuripisteitä. Isommat oppilaat voisivat tulla avuksi pisteille. Leivoskilpailu oli todella suosittu.

7. Kahvilan pito-vuorot (jakamisen perusteet, seuraavat kahvilat)

 Seuraava kahvila on 14.4. vanhempainillassa, kiinnostuneita 1 A ja 4 A luokat. Myönnetään kahvila 4 A luokalle.

Kevätjuhlakahvilaan kiinnostuneita olivat 5 A ja 2 A luokat. Myönnetään kahvila näille luokille yhdessä pidettäväksi.

Jakamisen perusteet: myönnetään pääsääntöisesti vanhemmalle luokalle (leirikoulurahan keruuta varten) ja sekä luokille jotka eivät ole ennen kahvilaa pitäneet.

8. Kirja-projekti

Uuteen kirjastoon tarvitaan kirjoja. Voitaisiin järjestää keräys, jossa vanhemmat ja oppilaat voisivat lahjottaa kirjoja koululle ns. tuparilahjana. Kirja voi olla uusi tai myös vähän käytetty hyväkuntoinen kirja omasta kirjahyllystä. Kirjaan voisi kirjoittaa omistuskirjoituksen. Koti ja koulu ry tekee valmiin ex-libris pohjan, jonka voi tulostaa, täydentää omilla tiedoilla ja liimata kirjaan. Kirjat kerätään ensi syksynä.

 Koti ja koulu yhdistys lahjoittaa myös rahaa kirjojen hankintaan. Summa päätetään seuraavassa kokouksessa.

9. Tuettavat kohteet

 Talviliikuntapäivän bussiavustus 400 euroa siirretään syksyn retkeen, koulu käyttää liikkuva koulu hankkeen rahoja talviliikuntapäivän kustannuksiin. Koululla ei ollut uusia tuettavia kohteita tällä kertaa.

10. Vappu

 Päätetty että vappupallojen myynti järjestetään, vastuu Jonnalla. Minna, Tarita, Hanna K. ja Noora ilmoittautuneet täyttötalkoisiin ja muuten avuksi prosessissa. Tommi auttaa tilauslomakkeen tekemisessä. Täyttötalkoot torstaina 28.4. kello 18:00. Pallojen jako 29.4. siestalla 11:45, johon tarvitaan myös apua.

Lisäksi selvitetään mahdollisuutta tilata vapputaikuri torstaille 28.4. Ulla selvittää saadaanko yläasteelta tila esitykselle. Kun tila selviää, kysytään tarjousta taikurilta Aaro Sorvalta (kaksi esitystä). Toinen esitys tarjotaan Järvenperän ylä-asteelaisille.

11. Muut asiat

 Koulun avajaisiin eli kaikille avoimeen kyläjuhlaan: Kysytään Steve Leetä ja esiintyisikö esim. poikansa kanssa yhdessä tai jonkun muun artistin kanssa. Lisäksi koulun omat oppilaat esiintyvät iltajuhlassa. Tilaisuudessa järjestetään myös kahvila ja tutustuminen koulun tiloihin. Ehkä myös makkaranpaistoa ja soppatykki. Noora voi kysyä soppatykkejä. Voisi tehdä yhteystyötä myös Lippajärveläiset ry:n kanssa sekä neuvolan ja päiväkodin kanssa.

Lisäksi syksylle voisi järjestää lapsille jonkun esiintyjän esim. avajaispäiväksi ja erillisenä päivänä myöhemmin syksyllä/talvella puhujan aiheesta kiusaaminen/itsetuntemus. Ehdotettu puhujaksi Riku Rinnettä.

12. Seuraava kokous

 Seuraava kokous pidetään tiistaina 3.5.2016 klo 18.00.